S-641/2013

Mál þetta, sem dómtekið var 27. september síðastliðinn, var höfðað með ákæru lögreglustjórans á höfuðborgarsvæðinu, dagsettri 25. júní síðastliðinn, á hendur Þ-kk-þgf S-kk-þgf Þ-kk-þgf, kt. 000000-0000, Esjugrund 92a, Reykjavík, „fyrir eftirtaldar líkamsárásir:

I.

Með því að hafa, aðfaranótt fimmtudagsins 20. desember 2012, á plani bensínstöðvarinnar N1 við Lækjargötu í Hafnarfirði, ráðist á S-kk-þf B-kk-þf, og slegið hann nokkrum hnefahöggum í andlitið, með þeim afleiðingum að hann hlaut sár á vör sem sauma þurfti með 9 sporum, yfirborðsáverka á höfði, blóðnasir og nefbrot.

007-2012-70620

Telst þetta varða við 1. mgr. 218. gr. almennra hegningarlaga nr. 19/1940, sbr. 11. gr. laga nr. 20/1981 og 111. gr. laga nr. 82/1998.

II.

Með því að hafa, aðfaranótt fimmtudagsins 20. desember 2012, í porti aftan við skemmtistaðinn Lebowski bar að Laugavegi 20A í Reykjavík, ráðist á G-kk-þf G. K-kk-þf, með hnefahöggum og spörkum í andlit, höfuð og líkama, allt með þeim afleiðingum að hann hlaut sár á vinstri augabrún, mar á og umhverfis augnlok og yfirborðsáverka á höfði og kvið.

007-2012-70602

Telst þetta varða við 1. mgr. 217. gr. almennra hegningarlaga nr. 19/1940, sbr. 10. gr. laga nr. 20/1981 og 110. gr. laga nr. 82/1998.

Þess er krafist að ákærði verði dæmdur til refsingar og til greiðslu alls sakarkostnaðar.

Vegna ákæruliðar 1 gerir S-kk-nf B-kk-nf þá kröfu að ákærði verði dæmdur til greiðslu miskabóta samtals að fjárhæð kr. 600.000,- með vöxtum skv. 8. gr. vaxtalaga nr. 38/2001 frá 20. desember 2012, en síðan með dráttarvöxtum skv. 9. gr., sbr. 1. mgr. 6. gr. vaxtalaga frá þeim degi er mánuður er liðinn frá þeim degi er hinum kærðu árásarmönnum er sannarlega kynnt krafan allt til greiðsludags. Þá er þess jafnframt krafist að árásarmönnum verði gert að greiða S-kk-þgf B-kk-þgf málskostnað að skaðlausu, skv. síðar framlögðum málskostnaðarreikningi eða mati réttarins, að viðbættum 25,5% virðisaukaskatti, fyrir að halda fram bótakröfu sinni í málinu.

Vegna ákæruliðar 2 gerir G-kk-nf G. K-kk-nf þá kröfu að ákærða verði gert að greiða skaða- og miskabætur samtals að fjárhæð kr. 543.574, -með vöxtum skv. 8. gr. vaxtalaga nr. 38/2001 frá 20. desember 2012 en síðan með dráttarvöxtum skv. 9. gr., sbr. 1. mgr. 6. gr. sömu laga, frá þeim tíma er mánuður er liðinn frá því að krafan er birt árásarmanni til greiðsludags. Þá er þess jafnframt krafist að árásarmanni verði gert að greiða G-kk-þgf G. K-kk-þgf málskostnað að skaðlausu, skv. síðar framlögðum málskostnaðarreikningi að viðbættum 25,5% virðisaukaskatti, fyrir að halda fram bótakröfu sinni í málinu.“

Ákærði hefur fyrir dómi skýlaust játað að hafa framið brot þau sem honum eru gefin að sök í ákærunni og er játning hans studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotin sem eru réttilega færð til refsiákvæða í ákærunni.

Á árinu 2003 var ákærði tvívegis sektaður fyrir brot gegn 1. mgr. 217. gr. almennra hegningarlaga og 20. desember 2012 var hann sektaður fyrir fíkniefnalagabrot. Refsing ákærða nú verður ákveðin með hliðsjón af 77. og 78. gr. almennra hegningarlaga og er hún hæfileg 4 mánaða fangelsi er bundin skal skilorði eins og í dómsorði segir.

Ákærði hefur viðurkennt bótaskyldu en lagt ákvörðun bóta í hendur dómsins. Miskabætur til S-kk-ef B-kk-ef eru hæfilega ákveðnar 300.000 krónur. Verður ákærði dæmdur til að greiða þá fjárhæð með vöxtum og málskostnaði eins og í dómsorði segir. Bótakrafa G-kk-ef G. K-kk-ef sundurliðast í miskabótakröfu að fjárhæð 400.000 krónur, tekjutap 120.000 krónur og kröfu um endurgreiðslu útlagðs kostnaðar 23.574 krónur. Brotaþoli hefur lagt fram gögn til stuðnings kröfu vegna tekjutaps og útlagðs kostnaðar og verða þeir liðir teknir til greina. Miskabætur til hans eru hæfilega ákveðnar 200.000 krónur og verður ákærði því dæmdur til að greiða honum 343.574 krónur með vöxtum og málskostnaði eins og í dómsorði segir. Það athugast að bótakröfurnar voru fyrst birtar ákærða í þinghaldi 27. september 2013 og miðast upphaf dráttarvaxta við það þegar 30 daga voru liðnir frá þeim degi.

Loks verður ákærði dæmdur til að greiða sakarkostnað og málsvarnarþóknun skipaðs verjanda síns að meðtöldum virðisaukaskatti eins og í dómsorði segir.

A-kk-nf Í-kk-nf héraðsdómari, kveður upp dóm þennan.

D ó m s o r ð :

Ákærði, Þ-kk-nf D-kk-nf Þ-kk-nf, sæti fangelsi í 4 mánuði en fresta skal fullnustu refsingarinnar og falli hún niður að liðnum 2 árum frá deginum í dag að telja, haldi ákærði almennt skilorð 57. gr. almennra hegningarlaga nr. 19/1940.

Ákærði greiði S-kk-þgf B-kk-þgf 300.000 krónur með vöxtum samkvæmt 1. mgr. 8. gr. laga nr. 38/2001 frá 20. desember 2012 til 27. október 2013, en með dráttarvöxtum samkvæmt 1. mgr. 6. gr. sömu laga frá þeim degi til greiðsludags og 100.400 krónur í málskostnað.

Ákærði greiði G-kk-þgf G. K-kk-þgf 343.574 krónur með vöxtum samkvæmt 1. mgr. 8. gr. laga nr. 38/2001 frá 20. desember 2012 til 27. október 2013, en með dráttarvöxtum samkvæmt 1. mgr. 6. gr. sömu laga frá þeim degi til greiðsludags og 100.400 krónur í málskostnað.

Ákærði greiði 72.200 krónur í sakarkostnað og málsvarnarþóknun skipaðs verjanda síns, S-kk-ef A-kk-ef S-kk-ef hrl., 100.400 krónur að meðtöldum virðisaukaskatti.

A-kk-nf Í-kk-nf